《挽族父承务郎衡之 其二》
宋代·陈著

庭桂出心根，天风香满门。初封缘子贵，上寿称君恩。

正尔需三釜，胡然梦九原。有馀无尽泽，留下长兰孙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。